Cum au motivat judecătorii al doilea arest preventiv al Laurei Crișan, acuzată că și-a asasinat tatăl în atentatul cu bombă
Laura Crișan (Bîlcea) a ajuns din nou în arest preventiv miercuri, 14 noiembrie, împreună cu ceilalți doi suspecți acuzați că au plănuit atentatul cu bombă în care a murit omul de afaceri arădean Ioan Crișan. Arestată preventiv și în luna octombrie, fiica afaceristului fusese eliberată de Curtea de Apel București după ce magistrații au criticat rechizitoriul procurorilor.